Elis Lewis

Cyfieithydd o Gymru oedd Elis Lewis (fl. 1640–1669). Roedd yn frodor o blwyf Llanuwchllyn ym Meirionnydd (de Gwynedd).Meic Stephens (gol.), Cydymaith i Lenyddiaeth Cymru (Gwasg Prifysgol Cymru).

Gwaith llenyddol
Fe'i cofir fel cyfieithydd llyfr Ralph Winterton, The Considerations of Dreselius upon Eternitie o'r Saesneg i'r Gymraeg. Cyfieithiad oedd gwaith Winterton o'r llyfr Lladin De Aeternitatae Considerationes gan Iesiwit Almaenig o'r enw Dreselius.

Cafodd gyfieithiad Lewis, sy'n cynnwys dwy weddi ychanegol o ffynhonnell anhysbys, ganmoliaeth gan lenorion Cymraeg y cyfnod a cheir cerddi molawd i'r cyfieithydd ar ddechrau'r gyfrol gan y beirdd John Vaughan, Elis Anwyl, Edward Morris a'r brodyr Wiliam a Gruffydd Phylip o Ardudwy.

 Cyfeiriadau 

Categori:Cyfieithwyr o Gymru
Categori:Genedigaethau'r 17eg ganrif
Categori:Llenorion Cymraeg
Categori:Llenorion yr 17eg ganrif o Gymru
Categori:Marwolaethau'r 1660au
Categori:Pobl o Lanuwchllyn